《望罗浮》
明代·何谦

翘首东南紫翠山，白云飞去复飞还。三千世界红尘外，四百峰峦碧汉间。

丹灶年深烟火冷，铁桥路杳雨花閒。寻真未得乘风去，吟倚西楼十二阑。

作者简介：何谦，字益之，号晴溪。东莞人。明宪宗成化间由吏员补授武昌左卫经历，奉檄清查安陆等处屯粮，升蕲州府同知。解组归，与邑人李宁、彭以齐结社龟山。著有《淡香亭稿》。民国张其淦《东莞诗录》卷九有传。